PREGLED OPISOV OBSMRTNIH DOŽIVETIJ 

NA AMAZON.COM IN INTERNETU
 Matjaž Gams

Odsek za inteligentne sisteme

Institut Jožef Stefan

Jamova 39, 1000 Ljubljana, Slovenia

Tel: +386 1 477 3644;  fax: +386 1 425 1038

matjaz.gams@ijs.si

POVZETEK

V tem prispevku je podan pregled informacij o obsmrtnih doživetjih na internetu, dosegljiv predvsem preko Amazon.com in preko iskalnikov. Pregledu je dodan skupni vzorec in navedba nekaj teorij, predvsem znanstvenih, skeptičnih in pogosta vprašanja. Na koncu predstavim meni najbolj primerno teorijo o NDE. 

1   NDE NA AMAZON.COM

Iskanje po Amazon.com z "near death" pokaže 470 zadetkov. Na prva 3 mesta postavi naslednje knjige:

Most popular results for near death : 

	1.
	

	Life After Life: The Investigation of a Phenomenon--Survival of Bodily Death -- by Raymond A., Jr., M.D. Moody, Elisabeth Kubler-Ross; Paperback Our Price: $11.20  -- Or buy used from $3.75   

	2.
	

	Light and Death -- by Michael B. Sabom, Michael, MD Sabom; Paperback Our Price: $10.39  -- Or buy used from $8.96   

	3.
	

	On Life After Death -- by Elisabeth Kubler-Ross; Paperback Our Price: $7.95  -- Or buy used from $5.49   


V nadaljevanju so kratko opisane omenjene tri knjige in še nekaj zanimivih po izboru avtorja.

Life After Life: The Investigation of a Phenomenon--Survival of Bodily Death
by Raymond A., Jr., M.D. Moody, Elisabeth Kubler-Ross
Moody je eden izmed najbolj poznanih avtorjev na ND (near-death) oz. NDE  (ND experience) področju. V knjigi je podan pregled okoli 100 opisov tovrstnih doživetij. Prva knjiga je bila izdana leta 1975 in sodi med klasike, saj je z milijoni prodanimi kopijami vplivala na svetovno javnost. Iz opisanih primerov je tudi očiten vzorec samega dogodka in doživljaja z izrazito pozitivnim vtisom. Naslov sam - Življenje po življenju – nakazuje tudi osnovno Moodyjevo misel – da po fizični smrti pride duševno življenje (Moody 2001). Moody je predaval o tej temi raznim vrstam občinstva, od strokovnih do javnih, od psiholoških in filozofskih do cerkvenih. Podobno kot drugi avtorji se tudi Moody strinja, da gre za izjemno močna doživetja, ki se pojavljajo v različnih kulturah in ideologijah, veri, spolu in starosti. Ljudje o tem težko govorijo, ker je tema smrti sama tabu v večini kultur. Morda zato, ker zavestno ali podzavestno sproži določene zaviralne postopke v nas samih, ker se v nas sproži avtomatski strah pred lastno smrtjo. Drug problem je v tem, da s smrtjo nimamo izkušenj. Zato tovrstne pojave primerjamo npr. s spanjem. V Ilijadi Homer spanje označi kot brata smrti. Sokrat omenja, da je smrt spanje brez sanj. Še danes rečemo, da je kdo zaspal za vedno. Analogija je v tem, da tako v spanju kot smrti ne kažemo znakov zavedanja. Vendar v globji analizi in s primerjanjem različnih doživetij opazimo bistveno razliko. Moodyjeva knjiga je ena izmed najbolj osnovnih na področju NDE.

Light and Death by Michael B. Sabom

V knjigi je opis okoli 50 primerov NDE. Zdravnik kardiolog dr. Michael Sabom na osnovi 20-letnih izkušenj opisuje  analize pacientov s srčnimi zastoji in ponovnim oživljanjem (Sabom 1998). Nekateri izmed njih se spominjajo opazovanja svojega telesa, ko ga oživljajo zdravniki. Pri tem se nekateri spominjajo podrobnosti, ki jih menda ne bi mogli opaziti z očmi. S prejšnjo knjigo Recollections of death je Sabom podobno kot Moody pionir v znanstvenem priznavanju dogodka. Pravzaprav Sabom sebe vidi kot enega zelo redkih znanstvenikov na tem področju, saj skuša z znanstvenimi mehanizmi iskati zaključke na osnovi podatkov. V prejšnji knjigi ostaja znanstveni opisovalec dogodka brez razlage, v tej knjigi pa daje knjigi opazno religiozno noto in se spogleduje s fundamentalnim krščanstvom.  Tudi založnik je religiozno (krščansko) usmerjen. Sabom načenja več vprašanj - recimo, ali so ljudje z NDE v resnici umrli, saj so se vrnili med žive. Klinična smrt ne pomeni, da gre za dejansko smrt, čeprav se pogosto tako dozdeva oz. občuti. Avtor primerja tudi dogodek v luči opisovanja dejanskih doživetij in skozi primerjavo s krščansko verzijo dogodka, ki govori o luči, svetlobi, dobroti. Ta in druge knjige tega avtorja so med najbolje ocenjenimi glede primerjanja znanstvene in krščanske verzije dogodka. Sabom opozarja na pomembne razlike, pa tudi velike podobnosti.

On Life After Death by Elisabeth Kubler-Ross
Dr. Ross trdi, da je njena knjiga osnovana na opisih 20.000 primerov NDE (Ross 1991). Trditev ni podprta z dejanskimi dokazi, bolj anekdotskimi. Njene osebne izkušnje naj bi zajemale celo bolj mistične pojave kot npr. komunikacija z umrlimi. Knjigo preveva pozitiven odnos do pozitivnih vrednot.

Life After Death by Tom Harpur
Avtor je priznani novinar, pisec in duhovnik. Poleg te je objavil precej drugih knjig na temo atraktivnih mentalnih in spiritualnih dogodkov, vodil je več TV in drugih medijskih oddaj. Vsebina je podobna že omenjenim (1997), njegov prispevek je pomemben pri popularizaciji preko raznih medijev.


To Hell and Back: Life After Death-Startling New Evidence by Maurice S. Rawlings

Dr. Maurice Rawlings pripada fundamentalnim kristjanom. V svoji knjigi (Rawlings 1993) opisuje negativne NDE. Poglavitni moto se zdi trditev, da bodo nejeverniki končali v peklu. Knjiga se zdi v nasprotju z večino drugih poročil, ki statistično kažejo, da je število negativnih izkušenj NDE  majhno. Kljub temu med ocenjevalci v Amazon.com najdemo veliko pozitivnih ocen knjige, kar med drugim pomeni, da ocen najverjetneje ne pišejo neodvisni ocenjevalci, ampak somišljeniki, ki so kupili knjigo zato, ker jim je bil kratki opis vebine všeč.   

2   POVZETEK PREGLEDA KNJIG NDE V                         

     AMAZON.COMU
Na osnovi pregleda knjig in ocen se kažejo naslednje ugotovitve:

· pojav NDE kot pojav sam ni sporen, je bolj ali manj znanstveno sprejet

· osnovni potek (hitri posnetek življenja, svetloba, tunel, breztelesnost, nebeška modrost, srečanja z umrlimi sorodniki in znanci) je bolj ali manj enak ne glede na vero, starost … 

· razlage, nekatere podrobnosti in zaključki na osnovi NDE so močno ideološko obarvani, tu se tudi bijejo bitke med verniki različnih vrst in neverniki, med spiritualističnimi in znanstvenimi razlagami

· sodobna znanost ne da odgovora na zastavljena vprašanja, kar pomeni, da je doberšen del dogodka mentalne narave, dasiravno je očitno, da je tudi tu nujna povezava s fizičnim stanjem.

3   NDE NA INTERNETU 

Na vprašanje “near death” Google javi kategorijo Society > Death > Near Death Experiences  in najde 2,480,000 strani. Na vprašanje “NDE” najde 627,000 strani, večino brez povezave z near death. Na “near-death experience” najde 114,000 zadetkov. 

Na http://www.near-death.com/, Near-Death Experiences and the Afterlife najdemo:

| NDE research conclusions | Outline | What's new | About us | Bulletin Board  | Guestbook | NDE books | Bookstore | Book of the Year | Documentaries | NDE related | Movies | TV |              | Links | Chat | Contact | Audio | News | Review | Press release | FAQ | Study | IANDS | Music | Jokes | Poems | Quotes | Gifts | 

Nato najdemo naslednje zbirne skupine: 

NDEs involving Jesus

Hellish NDEs

NDEs of suicides

Suicide analysis

Religious Support

Various NDEs

Scientific Support (Verdict of the experts,  Skeptic's corner, Psychological research, Paranormal, Hypnosis, LSD research,                                    Ketamine, Dream, Pre-birth, Out-of-body, Death-bed, After-death, Ghost, Reincarnation, Angel encounters,                                    Extraterrestial research, Quantum physics research,                                    Sacred geometry,  Support NDE research)

NDEs of Buddhists

NDEs of Jews

International NDEs

NDEs of Hindus, Muslims, Mormons, blind, gays, children…

Na tej internetni strani najdemo tudi teorije o NDE po (Ritchie 1996):
The Dying Brain Theory 

Umirajoči možgani ponehujejo s svojimi funkcijami, nevronske povezave popuščajo. Ker vsi možgani umirajo fizično enako ne glede na vero, kulturo ali državo, so tudi mentalni dogodki povsod enaki  (pregled življenja, izventelesnost, luč, božanskost). Če bi veljala ena verska usmerjenost, bi samo verujoči doživeli pot v nebesa. Vse se dogaja v naših umirajočih možganih. Ta teorija ima težave s pojasnjevanjem, zakaj večina ljudi z NDE vanjo ne verjame in zakaj toliko ljudi gre skozi skoraj identične postopke – npr. postopek pogovora s skupino ali posameznikom, ki jih pošlje nazaj z utemeljitvijo, da njihova naloga še ni končana.

Darwin's Theory

Po tej teoriji je celoten postopek umiranja evolucijsko zakodiran oz. nudi prednosti pri umiranju samem, tako da s tem olajšamo življenje tistim sorodnikom, ki še živijo, oz. jih ne obremenjujemo več. Podobno se umirajoči sloni odstranijo iz črede.

The Hallucination Theory  

Po tej teoriji so npr. ketamini in endorfini kemične snovi, ki povzročijo spremembe oz. halucinacije v umirajočih možganih. Podobno naj bi se dogajalo npr. tekačem na dolge proge ali pri jemanju mamil, vendar so npr. pri mamilih podobe dostikrat neprijetne in izkrivljene, pri NDE pa nadnaravno natančne in prijetne.

The Temporal Lobe Theory

Pri epilepsiji, kapi, električni stimulaciji, se pojavijo določeni podobni pojavi kot pri NDE – recimo izventelesnost. Po drugi strani pa spet manjka npr. luč in izjemna prijetnost dogodka.

The Lack of Oxygen Theory

Ta teorija je podobna prvi fizikalni - da pomanjkanje kisika povzroči halucinacije. Podobno kot prejšnje pa s težavo pojasni, kako lahko pacienti opazujejo svoje telo in se potem spomnijo podrobnosti, pa čeprav aparati niso kazali nobene možganske aktivnosti več.
The Depersonalization Theory 

Ta teorija predlaga, da se ljudje v agoniji možgansko ogradimo od fizičnih težav in se odpravimo v nek mističen svet. Tudi ta toerija pa ima težave s pojasnjevanjem izredne 

emocionalnosti in jasnosti doživetja.
The Memory Of Birth Theory

Potovanje po tunelu in proti svetlobi naj bi bili samo spomini na rojstvo, ko se znajdemo izven maternice. Težko pa je razložiti, kako naj bi se tega spominjali, saj v naših živčnih celicah ni nobenega spomina na dogodke do dveh let naše starosti, saj se dolgoročni spomin formira šele v tej starosti.
The Afterlife Theory

Najpomembnejši argumenti zagovornikov življenja po smrti trdijo, da enotnost postopka NDE zahteva od vsake fizikalne ali biološke teorije, da pojasni vse pojave (npr. skoraj identične pogovore z nenavadnimi bitji). Nekateri izmed zagovornikov življenja po smrti se strinjajo, da gre tudi za biološke povezave, vendar samo v smislu fizičnega življenja/sveta, medtem ko sta fizični in umski svet v resnici ločena. Umski svet je izrazito povezan z verskimi teorijami, tj. po fizični smrti se nadaljuje v smislu verskih teorij. 

Zanimivo je omeniti še opis skeptičnih ugovorov NDE na omenjeni internetni strani: 

1) NDE bi morali znanstveno dokazati – npr. letenje s svetlobno ali nadsvetlobno hitrostjo in izventelesnost. Ugovor: ne gre za fizikalni pojav, ki ga zna izmeriti sedanja znanost.

2) Pojavi kot izventelesnost so empirično dokazljivi. Torej so ali res ali ne. Ugovor: nekatera pričanja trdijo, da so NDE ljudje videli podrobnosti, ki jih ne bi mogli.

3) Zakaj ob pojavu izventelesnosti ne vidimo nekega dogodka drugje, recimo v drugi sobi? Ugovor: ker se ne dogaja tam.

4) Samozavedanje je lastnost delujočih možganov v katerikoli mentalni dejavnosti. NDE ne more biti drugačen. Odgovor: dualizem.

5) Udeleženci NDE ne prinesejo nazaj nič uporabnega, recimo zdravila za AIDS, samo govorice o neskončni svetlobi in ljubezni. Ugovor: gre za globalno usmeritev k svetlobi, ljubezni, ne za konkretne podrobnosti, ki jih morajo ljudje sami rešiti.

Na http://www.mindspring.com/~scottr/end.html3  je stran z mnogo povezavami na druge internetne NDE strani.

Na http://www.iands.org/ najdemo The International           Association for Near-Death Studies. To je mednarodno združenje, ki pa ima predvsem ameriško članstvo. Ima izoblikovan program, delovna telesa, itd. kot normalna združenja. Zanimiva so zlasti pogosta vprašanja (FAQ):

1) Koliko ljudi doživi NDE? Pri odraslih Američanih ankete in ocene kažejo na 13 milijonov primerov. 

2) Zakaj vsi umirajoči in ponovno oživljeni ne doživijo NDE? Ni znano, zakaj nekateri doživijo NDE in drugi ne v praktično istih fizikalnih pogojih oz. postopkih. Doživljajo pa ga v vseh letih, starostih, okoljih.

3) Zakaj se zgodi NDE? Obstaja okoli ducat pomembnejših teorij, zakaj se to zgodi, vendar nobena teorija ni splošno sprejeta.

4) NDE je nekaj norega, kajne? NDE je pojav, ki ga ne znamo pojasniti, je pa dovolj pogost, da o njem ne dvomimo.

5) NDE ni znanstveni pojav? Pojav sam je nesporen, znanost ima težave z iskanjem razlage, merjenjem in opazovanjem.

6) Moj zdravnik pravi, da gre pri NDE za halucinacije? Med obema dogodkoma so pomembne razlike.

7) Ali NDE dokazuje, da obstaja življenje po smrti? To je ena izmed bolj popularnih teorij, vendar se je z ničemer ne da znanstveno dokazati, npr. s statističnimi beleženji ali meritvami. Pač pa je ob pojavljanju fizične smrti všasih prisoten poseben pojav NDE.

8) Ali NDE doživijo samo verniki? Statistika ne kaže nobenega vpliva verovanja na pogostost doživetja. Poleg tega se pojavlja v različnih verah, pri agnostikih in ateistih …

9) Kako se počutijo ljudje po vrnitvi z NDE? Najpogosteje so mešanih občutij. Pogosto so zmedeni, ker ne vedo, ali je bilo dobro, da so se vrnili, nekateri se počutijo izbrane, drugi prestrašeni, tretji izgubljeni.

10) Kako se spremeni življenje ljudi po NDE? Posledice so zelo raznolike. Večini se pomembno spremeni razumevanje in obnašanje. Pogosto govorijo in čutijo veliko ljubezen do vseh ljudi in jih tehnične in finančne malenkosti ne skrbijo. Nekateri postanejo verni, drugi prenehajo. Skoraj vsi pa govorijo o luči in božanstvu. 

11) Doživel sem NDE, pa sploh nisem vedel, da sem v življenjski nevarnosti? Niso vsa NDE doživetja povezana s fizično smrtjo. Nekatera globoka mistična, meditacijska in religiozna doživetja so podobna.

12) Moja mati je med umiranjem govorila o podobnih pojavih kot NDE? Tovrstni pojavi so bili velikokrat zabeleženi. Umirajoči govorijo o prihodu luči in o ljudeh, ki jih drugi ne vidijo. Pri tem so zelo umirjeni in sproščeni. 

Med povezavami najdemo tudi angleško in švedsko stran.

4   FIZIKALNO-INFORMACIJSKA RAZLAGA 

     DOGODKA

Tu je moj poskus strnitve obstoječih predvsem znanstvenih idej o NDE v povezavi s kognitivno informatiko in lastnim doživetjem. Dokaj nesporno velja naslednje:

a) NDE je pojav, ki se je zgodil tolikokrat in z dovolj jasno prepoznavnimi vzorci, da lahko eksperimentalno trdimo, da je vsebinsko in znanstveno verificiran.

b) NDE se z vso intenzivnostjo zgodi ob fizičnem umiranju telesa, ko možgani zaradi izgubljanja kisika in-ali drugih psihično-fizičnih sprememb preidejo v posebno stanje.

c) NDE opisujejo kot enega izmed najpomembnejših in najglobjih duševnih doživetij.

d) Dosedaj niso znane uspešne znanstvene empirične meritve oz. potrditve umskega doživetja, niti niso znane natančne fizične povezave.

Teorija/razlaga NDE:

a) Pri pojavu NDE gre za relativno kratek čas, ko možgani prehajajo iz normalnega v umirajoče stanje. Med pojavom NDE subjektivno ne opazimo časa, razdalje, fizičnih omejitev, vendar se nekateri fizični dražljaji prenesejo oz. povežejo z mentalnimi dogodki. Oboje je zelo podobno kot tudi pri sanjah (LaBerge 1998). Po oceni časa dogajanja zunanjih opazovalcev in tistih, ki doživljajo NDE, se lahko vprašamo, zakaj se tisti, ki so bili v klinični smrti recimo 10 minut in več (nekateri navidezno mrtvi celo dneve), ne spominjajo stokrat več dogodkov kot tisti, ki so bili v NDE le običajnih nekaj do nekaj deset sekund? Razlaga je v tem, da gre za prehodni pojav, ki se lahko za določen čas ustavi v določeni fazi, ali celo ponavlja, ne gre pa za trajno stanje.

b) NDE je zakodiran praktično v naš DNK, oziroma z DNK. Drugače ga ne bi doživljali v tako različnih okoljih pri tako različnih ljudeh na tako zelo podoben način. Celo NDE slepih (Ring 1999) ali zgodovinski opisi so presenetljivo podobni vsem ostalim.  Je torej evolucijsko koristen oz. po mojem mnenju še bolj verjetno – odraža  strukturo možganov, ki jih je zgradila evolucija.

c) Doživetje NDE je skoraj čisto mentalno, podobno kot sanje same. Če bi v resnici potovali okoli, kamorkoli bi hoteli izven telesa, bi gotovo dobili informacije, ki bi bile preverljive s pričami in-ali s posnetki. Če bi v resnici imeli stik z božanskimi bitji, bi nam lahko odgovorili na pomembna vprašanja - recimo jaz bi tako kot veliko raziskovalcev postavil kakšno temeljno znanstveno vprašanje. Ker ni znanega niti enega takega primera, lahko zaenkrat zelo verjetno domnevamo, da se vse dogaja v naših glavah s sprejemanjem nekaj malega informacij od zunaj.

d) Faze med NDE  so faze razpadanja našega sistema samozavedanja oz. zavedanja našega sistema, zato so tudi tako enotne. Tako najprej odpade zavedanje telesa, saj sistem preostali kisik (energijo) pošlje v možgane. Nato sledi izgub vida in prikaz svetlobe, ko začne zmanjkovati energije za samokontrolo in kompleksne infrastrukturne sisteme. Svetloba nam kaže tisto najglobje v nas, tisto, kar je skrito globoko v naši podzavesti. To je tista svetloba, ljubezen, božanstvo, bistvo človečnosti. Tudi vsi pojavi naprej, ki jih nisem doživel med lastnim NDE (pogovor s sorodniki, mističnimi bitji), so tipično enostranski. Tako se nam dozdeva, da vse vemo, vse vidimo, vendar je vse to brez tiste prave kompleksnosti in mnogoterosti, ki je osnova za inteligentno delovanje v našem fizičnem svetu (Gams 2001). Zato tudi nimamo svoje lastne volje, se ne prepiramo ali trmoglavimo. Pojava sorodnikov in mističnih bitij ne znam pojasniti, možna teorija je, da se ob razpadu integralnega in kompleksnega jaza v informacijskem smislu pojavijo tisti osnovni informacijski osebki/agenti, recimo naši sorodniki. Informacije o njih tako ali tako zasedajo naše možganske celice. Običajno te agente integriramo v celovito osebnost jaza, ob NDE pa se samostojno pojavijo. Tudi mistični pojav božanstva je po tej teoriji informacijski agent dobrote, znanja, … ki nam daje pozitivne vrednote. Vsi skupaj nam želijo dobro in nas spodbujajo, da lažje prebrodimo težave. Kot že rečeno, pa gre za informacijske mentalne agente, ne pa za zunanja mistična ali spiritualistična bitja. 

Ta znanstvena teorija je v precejšnjem nasprotju s spiritualističnimi in  religioznimi razlagami, vendar ne trdim, da je edino pravilna. Vsakdo lahko opazi veliko podobnost med nekaterimi religijami in NDE, precej preveč, da bi bila slučajna. Vendar je to celo za kognitivnega znanstvenika preveč neravno področje. Poleg tega bi na osnovi lastnega NDE in teorij o resnično  inteligentnih sistemih z dokaj veliko gotovostjo trdil, da je tam “spodaj” ali “notri” v svetlobi (v globini našega mentalnega jaza) precej drugače, kot to predvidevata funkcionalizem ali redukcionalizem, oz. klasična formalna znanost. In to še daleč ni nepomembno – nasprotno – po mojem mnenju kaže tiste najbolj osnovne prvine nas ljudi, ki jih dosedaj nismo znali razkriti niti s sredstvi sodobne znanosti.

4   ZAKLJUČEK 

Poleg pregleda opisov, debat in analiz o NDE na Amazon.com in internetu sem skušal podati znanstveno razlago dogodka. Vse skupaj naj bi nam omogočilo čimbolj znanstveno obravnavo donedavne tabu teme (Musek 1995).

